# Általános információk:

**Tanterv:**  **Történeti épületdiagnosztikai és rehabilitációs**

**szakmérnök (TERSLF191) – szakember (TERSLF192)**

**(szakirányú továbbképzés)**

**Tantárgy neve:** **A történelem forrásai II.**

**Tantárgy kódja:** EPS034MLTO

**Szemeszter:** 02

**Kreditek száma:** 3

**A heti órák elosztása:** 1 ea / hét

**Értékelés:** félévközi jegy

**Előfeltételek:** **A történelem forrásai I. (EPS033MLTO)**

Tantárgy felelős: Dr. Kovács-Andor Krisztián, egyetemi docens

 PTE MIK

Oktató: Dr. Pilkhoffer Mónika, egyetemi docens (PTE BTK)

 Iroda: 7624 Magyarország, Pécs, Rókus u. 2. M. fsz. 4.

 E-mail: pilkhoffer@gmail.com

 Munkahelyi telefon: +36 72 503 600 – 23585

## Tárgyleírás

A kurzus a történettudomány kialakulásának és a történetírás történetének, irányzatainak a bemutatása révén szemléletet kíván formálni, és igyekszik azt közvetíteni a hallgatók felé, hogy a múlt nem lezárt, és nem fekete-fehér, hanem mindig az adott korszak függvénye, értelmezése. A történelem segédtudományainak ismertetése az alapismeretek megszerzésének részét képezik. A kurzus keretében végigvesszük a történettudomány legfontosabb forrásait (írott, tárgyi, szóbeli, egyéb), azok felhasználásának lehetőségeit és korlátait, a forráskritika alkalmazásának szükségességét. A félév során a közgyűjteményekkel és az azokban őrzött forrásokkal foglalkozunk. Az építészettörténeti kutatások forrásainak lelőhelyeivel és a kutatás módszertanával a helyszínen: könyvtárban, levéltárban, múzeumban is ismerkedünk.

## Oktatás célja

A tárgy célja, hogy a hallgatóval megismertesse a történeti források lelőhelyeit, a kutatás módszertanát és segédleteit, illetve a források értelmezésének folyamatát. Ezen kívül segítséget kíván nyújtani a tudományos munka írásához.

## Tantárgy tartalma

Előadások:

* 1. A tudományos dolgozat megírásának kritériumai

A tudományos dolgozat. Témaválasztás. Történeti források használata a dolgozatnál. Primer, szekunder források használata. Kutatási módszerek, kutatási stratégiák, kutatási szintek ismertetése. A jegyzetelés, adatrögzítés módszerei (cédulázás, számítógép használata stb.)

* 1. A könyvtárak,

A tudományos könyvtárak Magyarországon és gyűjtőkörük. A könyvtári anyag feldolgozása (katalógusok, bibliográfiák, repertóriumok).

* 1. Történeti múzeumok. Muzeológia

A történeti múzeumok létrejöttének története, gyűjtőkörük, működésük. A múzeumban őrzött történeti források és kutatásuk. A muzeológia

* 1. A levéltár

A levéltárak története, típusai, segédletei (fondjegyzékek). e-levéltár

* 1. Levéltári források

Ismerkedés levéltári forrásokkal: térképek, házszámjegyzékek, adatbázisok, képeslapok, szabályrendeletek, leltárak, építési kérvények, tervek

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A jelenlét ellenőrzésének módja: jelenléti ív

**Számonkérések**

*Félévközi jeggyel záruló tantárgy (PTE TVSz 40§(3))*

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *beadandó feladat (tudományos dolgozat)* | *max 50 pont* | *100 %* |

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*- látogatta az órákat (tanmenet/tematika ütemezése szerint készült az órákra)*

*- eleget tett/ráutaló magatartást tanúsított a tantárgy teljesítésére, javításra, pótlásra*

*- eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül, a hallgató vizsgára bocsátható,*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik!*

**Az érdemjegy kialakítása (TVSz 47§ (3))**

 100%-ban a beadandó feladat alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége:

* Kőfalvi Tamás – Mészáros Márta – Ónodi Márta: Közgyűjteményi ismeretek. Nemzeti Tankönyvkiadó, Budapest, 2007.
* A levéltári anyag rendszerezése, a rendezés; A levéltári segédletek. In Levéltári ismeretek kézikönyve. Szerkesztette: Endrényi Ferenc. Tankönyvkiadó, Budapest, 1980.
* Pilkhoffer Mónika: Pécs dualizmuskori építészetének forrásai és segédletei a Baranya Megyei Levéltárban. *Levéltári Szemle* 2006/4. 41-48.
* Friedrich Waidacher: Az általános muzeológia kézikönyve. Metamuzeológia, történeti muzeológia, elméleti muzeológia. ELTE BTK Művészettörténeti Intézet, Budapest, 2011. <http://arthist.elte.hu/TAMOP_412/2_1_waidacher.pdf>

A kötelező irodalom egyéni beszerzéssel érhető el.

Ajánlott irodalom és elérhetősége:

* Pécsi értékőrző. Építészeti örökségünk védelmében. Pécs Megyei Jogú Város Önkormányzata, Pécs, é.n
* Pálfi Éva: Hogyan hivatkozzunk az elektronikus forrásokra? *Tudományos és Műszaki Tájékoztatás.* 1999. 8. sz. 322-327.

Az ajánlott irodalom egyéni beszerzéssel érhető el.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. Ppt vetített órai előadások és ahhoz kapcsolódó beszélgetések.

2. Önálló otthoni munka, kutatás, adatgyűjtés, elemzés (féléves feladathoz, vizsgára…)

**Metodika és szempontrendszer:**

A hallgatók beadandó feladat elkészítésénél alkalmazott probléma feldolgozási módszere leképezi az egyetemi szintű oktatás akadémiai jellegét (kutató-elemző munka).

# Részletes tantárgyi program és követelmények

**Feladatok és követelményrendszerük**

**Beadandó féléves feladat:**

Egy választható pécsi épület történetének kutatása. Tudományos dolgozat írása az épület értékeinek bemutatásával, megőrzésére/felújítására tett javaslattal. Terjedelem min. 10 000 n.

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat****(beadandó, zárthelyi, stb.)** | **Teljesítés ideje, határideje** |
| 1. |  | *Minden előadás után a vonatkozó ppt prezentáció és a kötelező jegyzetek vonatkozó fejezete* | *A féléves beadandó feladat*  | *A teljesítés határideje 2023. május 20.* |
| 2. |  |
| 3. | 1-2. A tudományos dolgozat kritériumai |
| 4. |  |
| 5. | 3-4. A könyvtárak |
| 6. |  |
| 7. | 5-6. Történeti múzeumok |
| 8. |  |
| 9. |  |
| 10. | 7-8. A levéltár |
| 11. |  |
| 12. |  |
| 13. | A levéltári források |
| 14. |  |
| 15. |  |

 ..……………………….

 tantárgyfelelős

Pécs, 2023.01.26.